hu hu hu hu hu hu hu hu hu hu hu hu hu hu hu hu hu hu ru hu oc hu ca hu hu oc hu en hu hu hbs_lat hbs_lat sl hbs_lat hu eu hu ro sv fr cs fr hu hu hu en hu hu sk hu en hu hu zh zh zh zh zh hbs_lat hbs_lat hbs_lat zh hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu la hu hu hu hu hu hu hu hu hu hu hu hu hu hu hu hu
A belaruszok (más néven fehéroroszok) egy keleti szláv nép, a mai Belarusz Köztársaság államalkotó népe. (A Magyarországon a rendszerváltás előtt használt belorusz, illetve Belorusszia névváltozat közvetlenül az orosz nyelvből ered.) Kisebb csoportjai élnek még a szomszédos Lengyelország, Litvánia, Ukrajna, Oroszország területén. Jelentős számban vándoroltak ki a 20. század elején az Egyesült Államokba, Brazíliába és Kanadába. Ma körülbelül 8 millió ember vallja magát belarusz nemzetiségűnek világszerte.
orosz ortodox, római katolikus, görög ortodox
A Wikimédia Commons tartalmaz Belaruszok
A Szovjetunió szétesése után megalakult első önálló államában a belarusz nép nemzeti identitása újra erősödésnek indult.
Nyelvük a belarusz nyelv, de többségük oroszul is beszél, főleg a nagyvárosokban, sokan pedig a traszjanka elnevezésű belarusz–orosz keveréknyelvet használják a mindennapokban.
Belarusz zászlaja 1991 és 1995 között
1 A nép nevének etimológiája
2 Magyar nyelvi használata
A nép nevének etimológiájaSzerkesztés
A bela előtag fehéret jelent, ezért sok nyugati nyelvben és a magyarban is, a középkor óta a fehérorosz elnevezés volt használatos. (Természetesen nem keverendő össze az oroszországi polgárháborúban a bolsevikok, a vörösök ellen harcoló fehérek, fehér-oroszok politikai jellegű megkülönböztetésével). A fehér elnevezés eredetére vonatkozóan több elmélet is létezik. Az egyik szerint a fehér fényeset, ragyogót, tisztát, eredetit is jelentett, és a nép önértékelését tükrözte. A másik szerint az idáig is eljutó tatárok nevezték el őket így, megkülönböztetésül, ahogy a tatár források például fehér és fekete magyarokat is említenek (máig nem tudjuk, kiket különböztettek meg így a magyarságon belül). A fehérorosz azokat az oroszokat (keleti szlávokat) jelölte, akik nem voltak tatár uralom alatt. A színnel való jelölés egyébként sem egyedi ebben a régióban. Nyugat-Ukrajnában egy történelmi régiót Vörösoroszországnak neveztek, lakóit vörösoroszoknak. Ehhez hasonlóan a törökök elől Nyugat-Magyarországra és Alsó-Ausztriába menekült horvátokat is nevezték fehérhorvátoknak.
A rusz utótag egyértelműen a Kijevi Ruszból ered. A latin Ruténia forma is ezzel van összefüggésben.
A független Belarusz politikai elitje tiltakozik a fehérorosz elnevezés ellen, mivel ez az oroszokkal hozza kapcsolatba a belaruszokat, mintegy az orosz nép egyik alcsoportjaként. A belaruszok közvetlenül a kora középkori Kijevi Rusz államra vezetik vissza eredetüket, ahonnan egyébként az oroszok is származnak.
A terület uralkodójára, melyet lakói Belarusz néven neveznek, először magyar források a „rex Ruthenorum Alborum” megnevezéssel hivatkoztak,[12] szent Kinga lengyel királyné életírásában, 1320 környékén.
A „fehérorosz” kifejezést magyar nyelven 1572-től[forrás?] 1945-ig kizárólagosan használták.
1945-től kezdve a hivatalos „Belorusz”, „Belorusszia” (az eredeti orosz elnevezés alapján: бeлopyc, бeлopycckий, Бeлopyccия) forma használata került előtérbe a sajtóban, tankönyvekben és a térképeken is, de a magyar nyelvtudomány (Kniezsa István, TESz.) fenntartotta a fehérorosz elnevezést is.
1990-től ismét visszatért a köznyelvi használatba a „fehérorosz” forma: ez került a sajtó, a tankönyvek és a térképek szövegébe is, ezzel párhuzamosan a diplomáciai használatban egyre inkább elterjed a „Belarusz” alak (az ország saját elnevezése: бeлapyc, бeлapycki, Бeлapycb alapján).
1992. február 24-én a földrajzinév-bizottság döntése alapján a hivatalos formák:
A belarusz nép kultúráját a Kijevi Rusz mellett a Polacki Fejedelemségre, valamint a Litván Nagyfejedelemségre vezetik vissza. Népileg őseik a keleti szláv törzsek közül a dregovicsiek, a krivicsiek és a radomicsiek voltak. Keveredtek a helyi balti népcsoportokkal is. A középkorban ruszinoknak, illetve a latin nyelven keresztül kialakult változatban ruténeknek is nevezték őket. Mivel a Litván Nagyfejedelemség hivatalos nyelve a mai belarusz nyelv elődje, a rutén nyelv volt, egyes belarusz történészek ezt az államalakulatot tulajdonképpen belarusz nemzeti államnak tekintik.
Az első világháború után alakult ki a belarusz nemzeti állam, különböző fokú függetlenségben - először a rövid életű Belarusz Nemzeti Köztársaság német megszállás alatt, majd a Belorusz Szovjet Szocialista Köztársaság (1919–1991) a Szovjetunió részeként, amely formálisan az ENSZ önálló tagállama is volt.
Ethnographic Map (New York, 1953)
CIA World Fact Book 2005 Archiválva 2020. április 30-i dátummal a Wayback Machine-ben
↑ 2002-es népszámlálás. (Hozzáférés: 2010. szeptember 10.)
↑ a b c d e f g Archivált másolat. [2012. március 13-i dátummal az eredetiből archiválva]. (Hozzáférés: 2010. szeptember 10.)
↑ 2001-es népszámlálás. [2007. július 6-i dátummal az eredetiből archiválva]. (Hozzáférés: 2006. december 16.)
↑ 1999-es népszámlálás. [2003. április 16-i dátummal az eredetiből archiválva]. (Hozzáférés: 2003. április 16.)
↑ Archivált másolat. (Hozzáférés: 2012. január 19.)
↑ Multiculturalcanada.ca. [2007. szeptember 28-i dátummal az eredetiből archiválva]. (Hozzáférés: 2007. július 29.)
↑ a b 2002 census. [2007. december 26-i dátummal az eredetiből archiválva]. (Hozzáférés: 2010. szeptember 10.)
↑ 2001 census. [2008. február 16-i dátummal az eredetiből archiválva]. (Hozzáférés: 2010. szeptember 10.)
↑ Archivált másolat. [2010. július 4-i dátummal az eredetiből archiválva]. (Hozzáférés: 2010. szeptember 10.)
↑ „Rex autem Colomanus regis Bele germanus fuit rex Ruthenorum Alborum.”: Vita Sanctae Kingae (1317–1329)
Földrajzinév-bizottsági döntés, 1992. február 24.
Larisza Sztankevics – Katkits Zsuzsa: 20 találkozás Fehéroroszországgal, Fehérorosz nyelvkönyv kezdők számára [1]
NatGeo: a népnév eredete
A lap eredeti címe: „https://hu.wikipedia.org/w/index.php?title=Belaruszok&oldid=25258216”
Utoljára szerkesztve 2022. szeptember 11., 23:01-kor
A lap utolsó módosítása: 2022. szeptember 11., 23:01
A lap szövege CC BY-SA 3.0 alatt érhető el, ha nincs külön jelölve.